একটি নিখুঁত উইকিপিডিয়া নিবন্ধ... কোনও উল্লেখযোগ্য বিষয়ের উপরে রচিত হবে। ইতিমধ্যে বিদ্যমান বা সংশ্লিষ্ট নিবন্ধগুলির কোনও অভাব পূরণ করবে। একটি যথোপযুক্ত কাঠামোর অধিকারী হবে। এমন একটি চমৎকার শিরোনামের অধিকারী হবে, যাতে এটিকে সহজেই সংযুক্ত করা যায় ও খুঁজে পাওয়া যায়, এবং যেটি বিদ্যমান নামকরণের রীতিগুলি অনুসরণ করে। আলোচ্য বিষয়ের একটি পরিস্কার বর্ণনা দিয়ে শুরু হবে; ভূমিকা অনুচ্ছেদটি অতিরিক্ত খুঁটিনাটিতে না গিয়েই বিষয়বস্তু ও তার তাৎপর্য পরিস্কারভাবে ও সঠিকভাবে উপস্থাপন ও ব্যাখ্যা করে। সুরচিত হবে। সুস্পষ্ট হবে; এটি এমনভাবে রচিত হবে যাতে সব ধরনের দ্ব্যর্থবোধকতা ও ভুল বোঝাবুঝি এড়ানো সম্ভব হয়, এটির একটি যৌক্তিক কাঠামো থাকবে এবং এটি সরল, পরিস্কার গদ্যে রচিত হবে। এটিতে প্রয়োজনাতিরিক্ত ভাষার ব্যবহার থাকবে না।  বোধগম্য হবে; এটি বিশেষজ্ঞ ও অবিশেষজ্ঞ উভয় শ্রেণী পাঠকের জন্য স্পষ্টভাবে ও যথোপযুক্ত খুঁটিনাটিসহ রচিত হবে এবং এটিতে বিষয়বস্তুকে আদ্যন্ত পুঙ্খানুপুঙ্খভাবে অনুসন্ধান ও ব্যাখ্যা করা হবে। যথাযথ ও খোলাখুলিভাবে স্পষ্ট হবে; এটি অস্পষ্ট ভাসা-ভাসা বক্তব্য বা অর্ধসত্য থেকে মুক্ত থাকবে, যেগুলি বিষয়বস্তুকে ত্রুটিপূর্ণভাবে আয়ত্ত করার কারণে উদ্ভূত হতে পারে।  মৌলিক রচনাশৈলীতে রচিত হবে কিন্তু মৌলিক গবেষণা নয়; একটি উইকিপিডিয়া নিবন্ধ সাধারণত এর ব্যবহারকারীদের জন্য একটি লিখিত কর্ম। এটি অন্য কোনও ব্যক্তির গ্রন্থস্বত্ব লংঘন করতে পারবে না কিংবা অন্য ব্যক্তির রচনাকর্ম জালিয়াতি করে রচিত হতে পারবে না। কিন্তু একই সাথে এতে তথ্যের যে সারসংক্ষেপ থাকবে, সেটিকে সম্পূর্ণরূপে নির্ভরযোগ্য উৎস থেকে আসতে হবে। অধিকন্তু সমস্ত উদ্ধৃতিকে উদ্ধৃতি-চিহ্ন দ্বারা চিহ্নিত করতে হবে এবং উৎসনির্দেশ করতে হবে।  মনোগ্রাহী হবে; নিবন্ধের ভাষা বর্ণনামূলক হবে এবং এটি একটি আগ্রহজনক, বিশ্বকোষীয় স্বরে রচিত হবে। আধুনিক ভাষায় রচনার আদর্শ রীতি অনুসরণ করবে। এর ব্যাকরণ বা বাক্যসংগঠন সঠিক হবে, ক্রিয়ারূপ, যতিচিহ্নের ব্যবহার ও বানান সঠিক ও সঙ্গতিপূর্ণ হবে thumb|right|180px|একটি নিখুঁত নিবন্ধের যা প্রাপ্য পাঠ্য বিষয়বস্তুর পাশাপাশি তথ্যবহুল ও প্রাসঙ্গিক শ্রাব্য ও দৃশ্য বিষয়বস্তু ধারণ করবে — এগুলির মধ্যে আছে দৃশ্যমান বিষয়বস্তু (যেমন মানচিত্র, প্রতিকৃতি, শিল্পকর্ম, আলোকচিত্র, ইত্যাদি) এবং শ্রাব্য বিষয়বস্তু (যেমন যন্ত্রে ধারণকৃত কণ্ঠ, বক্তৃতা, ইত্যাদি), এবং একাধারে শ্রাব্য-দৃশ্য (audiovisual) বিষয়বস্তু — যা পাঠকের আগ্রহ বৃদ্ধি করে এবং পাঠকের কাছে পাঠ্য বিষয়বস্তুকে অধিকতর বোধগম্য করে। কিন্তু এগুলি এত বেশি সংখ্যায় বা পরিমাণে থাকে না যে পাঠকের মনোযোগ বিক্ষিপ্ত হয়। প্রতিটি শ্রাব্য ও দৃশ্য বিষয়বস্তুর সাথে একটি ব্যাখ্যামূলক পরিচয়লিপি থাকবে এবং বিকল্প পাঠ্য(Alt text) থাকবে। যথোপযুক্ত দৈর্ঘ্যের অধিকারী হবে; নিবন্ধটি বিষয়বস্তু সম্পর্কে যথেষ্ট পরিমাণ তথ্য, গভীরতা ও বিশ্লেষণ প্রদানের জন্য যথেষ্ট দীর্ঘ, কিন্তু এটিতে এমন সব অপ্রয়োজনীয় খুঁটিনাটি তথ্য অন্তর্ভুক্ত হবে না, যেগুলি কোনও "উপ-নিবন্ধ", সংশ্লিষ্ট নিবন্ধ, কিংবা উইকিমিডিয়ার ভগিনী প্রকল্পগুলিতে স্থান পাবার জন্য অধিকতর উপযুক্ত। নিবন্ধটি কোনও সংক্ষিপ্ত নিবন্ধ নয়। প্রায় স্বয়ংসম্পূর্ণ হবে; এটিতে আবশ্যকীয় তথ্য ও পরিভাষাগুলি এমনভাবে সন্নিবিষ্ট হবে, যাতে অন্য কোনও নিবন্ধ না পড়েই এটিকে একা একাই সম্পূর্ণ বুঝতে পারা সম্ভব।  বিষয়বস্তুর সমস্ত আঙ্গিকের স্বীকৃত দেবে ও এগুলিকে অনুসন্ধান করবে; এটি কোনও বিষয়বস্তুকে সমস্ত বিশ্বকোষীয় দৃষ্টিকোণ থেকে বর্ণনা করবে।  বিশ্বকোষীয় হবে; এটিতে কোনও অ-বিশ্বকোষীয় তথ্যের অন্তর্ভুক্তি হবে না। সম্পূর্ণ নিরপেক্ষ ও পক্ষপাতহীন হবে; এটির দৃষ্টিভঙ্গি নিরপেক্ষ হবে। এটিতে কোনও বিতর্কের বিভিন্ন প্রতিদ্বন্দ্বী পক্ষের দৃষ্টিভঙ্গিগুলি যৌক্তিকভাবে ও ন্যায্যভাবে উপস্থাপন করা হবে এবং কোনও নির্দিষ্ট দৃষ্টিভঙ্গির প্রতি সদয় না হয়ে সমস্ত পক্ষের প্রতি নির্দেশ করতে হবে। তবে সবচেয়ে বাস্তব তথ্যভিত্তিক ও সর্বাধিক গৃহীত দৃষ্টিভঙ্গিগুলির উপরে জোর দেওয়া হবে, অন্যদিকে সংখ্যালঘু দৃষ্টিভঙ্গিগুলিতে অপেক্ষাকৃত কম অগ্রধিকার দেওয়া হবে। যথেষ্ট পরিমাণে তথ্য ও তথ্যসূত্র প্রদান করা হবে, যাতে পাঠক কোনও নির্দিষ্ট দৃষ্টিভঙ্গি সম্পর্কে আরও বেশি জ্ঞানার্জন করতে পারেন। স্থিতিশীল হবে; একটি স্থিতিশীল নিবন্ধ এমন একটি নিবন্ধ যেটি কোনও বিতর্কের যেকোনও পক্ষ পড়ার পরে বলতে পারবে যে "হ্যাঁ, এই নিবন্ধে আমার পক্ষকে সঠিকভাবে বর্ণনা করা হয়েছে এবং অন্য পক্ষকে অন্যায্য সুবিধা প্রদান করা হয়নি।" যাচাইযোগ্য তথ্যের উৎস ব্যবহার করবে। সুপ্রমাণিত হবে; সমস্ত বাস্তব তথ্য ও অভিমত সুখ্যাত উৎস থেকে উদ্ধৃত করা থাকবে। উৎসগুলি সহজে অভিগম্য ও হালনাগাদকৃত হওয়া পছন্দনীয়। বিশেষজ্ঞ জ্ঞানের প্রতিফলন ঘটাবে; নিবন্ধটি বাস্তব সত্য ও নির্ভরযোগ্য পাণ্ডিত্যপূর্ণ ও যৌক্তিক ভিত্তির উপর রচিত হবে। যথাযথ পরিভ্রমণমূলক কর্মপদ্ধতি অনুরসরণ করবে। এটি কোনও এতিম নিবন্ধ বা শেষ-প্রান্তিক নিবন্ধ  নয় এটি থেকে শাখা বের হবে; নিবন্ধটিতে উইকিপিডিয়ার অন্যান্য নিবন্ধের প্রতি উইকিসংযোগ এবং উৎস রচনাবলী ও বহিঃস্থ তথ্যের প্রতি নির্দেশ করা থাকবে, যা বিষয়বস্তুর অর্থ আরও ভাল করে বুঝতে সহায়ক হবে।  এটি নিজে একটি শাখা হবে; সম্পাদকেরা অন্যান্য তাৎপর্যপূর্ণ উইকি পাতাতে নিবন্ধের বিষয়বস্তুটিকে উল্লেখ করেছেন এবং এই নিবন্ধের সাথে সেগুলিকে সংযুক্ত করেছেন। শ্রেণীকৃত হবে যাতে অনুসন্ধান ও দলবদ্ধকরণ সহজ হয়।  সম্ভব হলে আন্তঃভাষিক সংযোগ ধারণ করবে। লাল সংযোগ-সংক্রান্ত আদর্শগুলি যথাযথভাবে মেনে চলবে; নিবন্ধটিতে অত্যধিক সংখ্যক লাল সংযোগ থাকবে না। নিবন্ধে কিংবা পুনর্নির্দেশনাতে পরিণত করা যায়, এমন লাল সংযোগ থাকবে না। নিবন্ধের জন্য প্রাসঙ্গিক একাধিক উচ্চমানের চিত্র ধারণ করবে। অর্জনযোগ্য না-ও হতে পারে; সম্পাদনা করে একটি নিবন্ধকে সম্পূর্ণ ত্রুটিহীনতার কাছাকাছি একটি অবস্থায় হয়ত আনা সম্ভব, কিন্তু শেষ বিচারে নিখুঁত কথাটি সম্পাদকভেদে ভিন্ন ভিন্ন অর্থে উপলব্ধ হতে পারে। আরও তথ্যের জন্য আমাদের সম্পাদনা নীতি দেখুন।  আরও দেখুন উইকিপিডিয়া:উইকিপিডিয়ায় অবদান রাখা উইকিপিডিয়া:নির্বাচিত নিবন্ধ উইকিপিডিয়া:কারিগরি নিবন্ধগুলিকে বোধগম্য করুন উইকিপিডিয়া:নিখুঁত হওয়া অত্যাবশ্যক নয়  বিষয়শ্রেণী:উইকিপিডিয়া বিষয়ক রচনা বিষয়শ্রেণী:উইকিপিডিয়া সম্পাদক সাহায্য